**Okány Község Önkormányzat Képviselő-testületének**

**19/2017. (X. 18.) önkormányzati rendelete**

**a kiadások készpénzben történő teljesítésének eseteiről[[1]](#footnote-1)**

Okány Község Önkormányzat Képviselő-testülete az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** (1) A rendelet hatálya Okány Község Önkormányzata, valamint az általa irányított és fenntartott költségvetési szervek - ideértve az Okányi Közös Önkormányzati Hivatalt is - gazdálkodására terjed ki.

(2)A kiadások teljesítésekor (a beszerzések, szolgáltatások pénzügyi teljesítésénél) az államháztartásról szóló 2011. évi CXCV. törvény 85. §-ára figyelemmel előnyben kell részesíteni a banki átutalással történő fizetési módot.

**2. §** (1)   A kiadások készpénzben történő teljesítésére csak az e rendeletben szabályozott esetekben kerülhet sor.

(2) A házipénztárból lehetőség van készpénzelőleg felvételére. A készpénzelőleg felvételére és az azzal történő elszámolásra vonatkozó részletszabályokat a Pénzkezelési Szabályzat tartalmazza.

**3. §** (1) Készpénz felvétele, továbbá házipénztárból történő készpénzes kifizetés az alábbi esetekben igényelhető:

a)   Bér- és személyi jellegű kifizetések:

*aa)* Polgármester, alpolgármester és képviselők, valamint bizottsági tagok költségátalánya, költségtérítése, tiszteletdíja;

*ab)* Eseti megbízási díj, tiszteletdíj, jutalom;

*ac)* Illetményelőleg, fizetési előleg;

*ad)* Közfoglalkoztatottak munkabére, személyi juttatásai, valamint a munkába járáshoz kapcsolódó közlekedési költségtérítései;

*ae)* Munkavállalók, alkalmazottak munkabére, illetménye külön kérelemre a jogszabályi keretek között;

*af)* Cafeteriajuttatásként biztosított készpénz;

*ag)* Belföldi, külföldi kiküldetések helyi és helyközi utazási költségtérítése, napidíj;

*ah)* Saját személygépkocsi hivatali célú használatáért fizetett költségtérítés;

*ai)* Foglalkoztatottak munkába járásának utazási költségtérítése;

*aj)* Foglalkoztatottaknak járó szociális ellátások, juttatások;

*ak)* Az anyakönyvvezető illetményen felüli díjazása;

*al)* Diákmunka programmal kapcsolatos személyi kiadások;

*b)* Dologi kiadások:

*ba)* Élelmiszer beszerzés;

*bb)* Könyv, folyóirat beszerzés;

*bc)* Irodaszer, nyomtatvány egyéb szakmai anyag beszerzés;

*bd)* Nyomtatási, sokszorosítási feladatokkal összefüggő anyagok beszerzése;

*be)* Munka- és védőruha beszerzése;

*bf)* Üzemanyag, hajtó- és kenőanyag beszerzése;

*bg)* Egyéb fentiekben nem említett készletbeszerzések 100 ezer forint értékhatárig;

*c)* Elszámolási kötelezettséggel kiadott készpénzelőleg;

*d)* Reklám- és propaganda, valamint reprezentációs kiadások;

*e)* Az önkormányzat és az intézményei rendezvényeivel kapcsolatos kiadások;

*f)*  Biztosítási díjak;

*g)* Szociális, és gyermekvédelmi ellátások;

*h)* Önkormányzat tulajdonában lévő lakásokkal kapcsolatos kiadások;

*i)* Karbantartással, működtetéssel, kisebb javítási munkálatokkal kapcsolatos kiadások 100 ezer forint összeghatárig

*j)* Egyéb, nem rendszeresen előforduló céljellegű kisösszegű kifizetések.

*k)* Egyéb fentiekben nem említett szolgáltatási kiadások 100 ezer forint értékhatárig;

(2)  A készpénzben történő egyösszegű kifizetések felső határa 250 ezer forint.

(3)  Okány Község Önkormányzata, valamint az általa irányított és fenntartott költségvetési szervek vonatkozásában jogcímtől függetlenül az (1) és (2) bekezdésben foglalt eseteken túlmenően a polgármester indokolt esetben egyedi mérlegelési jogkörben dönthet a készpénzben teljesíthető kifizetésekről.

(4)  Az Okányi Közös Önkormányzati Hivatal vonatkozásában jogcímtől függetlenül az (1) és (2) bekezdésben foglalt eseteken túlmenően a jegyző indokolt esetben egyedi mérlegelési jogkörben dönthet a készpénzben teljesíthető kifizetésekről.

**4. §** E rendelet a kihirdetést követő napon lép hatályba.

**Szívós László dr. Kiss Mihály**

polgármester jegyző

A rendelet kihirdetve 2017. év október hó 18. napján.

**dr. Kiss Mihály**

jegyző

1. A rendeletet Okány Község Önkormányzatának Képviselő-testülete a 2017. év október hó 17. napján tartott ülésén fogadta el. [↑](#footnote-ref-1)